Thich Nhat Hanh
Thich Nhat Hanh var en vietnamesisk buddhistisk munk. Thich Nhat Hanh rejste flere gange til USA i 1960'erne og talte her imod krigen i Vietnam.
I 1973 gik han i eksil i Frankrig, hvor han i 1982 grundlagde det zenbuddhistiske meditationscenter Plum Village i Dordogne. Thich Nhat Hanh var forfatter til en lang række bøger om buddhisme og desuden en internationalt respekteret fredsaktivist. Som repræsentant for buddhismen rangerede han i Vesten på linje med Dalai Lama.